laion/Wikipedia-Exotic huggingface dataset:
תומאס מודי

תומאס היליארד מודי (באנגלית: Thomas Hilliard Moodie;‏ 26 במאי 1878 – 3 במרץ 1948) היה פוליטיקאי אמריקאי יליד מינסוטה, איש המפלגה הדמוקרטית, שהושבע כמושל דקוטה הצפונית ה-19 בינואר 1935, ולאחר שנחשף שהוא לא היה תושב המדינה במשך חמש שנים טרם בחירתו כנדרש בחוקת המדינה, הוא הודח מתפקידו חודש לאחר מכן. תומאס מודי נולד בעיר וינונה שבמינסוטה. בגיל 16 הוא עזב את לימודיו בבית הספר. הוא עבר לעיר ואדינה שבמינסוטה, והחל לעבוד בעיתונאי בעיתון ואדינה פיוניר. לזמן מה הוא עבד כבלם (אחראי על הבלמים) בחברת הרכבות נורת'רן פסיפיק. הוא נשא לאישה את ג'וליה אדית מקמארי. מודי עבר לדקוטה הצפונית, והיה לכתב זוטר בעיתון ביסמרק טריביון. הוא היה למדפיס מיומן, כתב ועורך בכמה עיתונים ברחבי המדינה, וכן שימש ככותב מאמר המערכת של העיתון מיניאפוליס טריביון. ב-1933 מינה אותו הנשיא פרנקלין דלאנו רוזוולט כחבר בוועדה למענקים פדרליים לבניינים ציבוריים. ב-1934 זכה מודי במועמדות המפלגה הדמוקרטית למשרת מושל דקוטה הצפונית, ובבחירות הכלליות ניצח את מועמדת המפלגה הרפובליקנית לידיה לנגר, רעייתו של המושל לשעבר ויליאם לנגר. מיד עם תום מערכת הבחירות, החלו דיבורים על הליך הדחה. לאחר השבעתו של מודי ב-7 בינואר 1935, נחשף שהוא הצביע ב-1932 בבחירות המוניציפליות במינסוטה. כדי להיות כשיר להיבחר כמושל, היה עליו להתגורר במדינה במשך חמש השנים טרם בחירתו. בית המשפט העליון של דקוטה הצפונית קבע שמודי לא היה כשיר לכהן כמושל, וב-16 בפברואר הוא הודח מתפקידו. במקומו הושבע סגן המושל ולטר ולפורד. טרם הדחתו, הצביע בית הנבחרים של דקוטה הצפונית על הדחתו, אך ההליך ההדחה נבלם לאחר החלטת בית המשפט העליון בנוגע לכשירותו של מודי כמושל. הליך ההדחה, שהחל 12 ימים לאחר השבעתו של מודי, התנהל באופן רשמי על סמך "פשע, התנהגות מושחתת, עבירות עבירות ועבירות בתפקיד" בלתי מוגדרים, אך הם התמקדו בעיקר בעניין כשירותו לתפקיד. התובע הכללי של המדינה החשיב את הליך ההדחה כפעולה שלא הושלמה, מאחר שבית הנבחרים לא מינה תובעים להליך ולא הגיש את סעיפי ההדחה לסנאט המדינתי. לאחר הדחתו, היה מודי למנהל מנהל השיכון הפדרלי בדקוטה הצפונית. הוא גם היה מנהל במינהל קידום העבודות בשנים 1935–1943, וסגן מנהל ועדת מימון המלחמה המדינתית במונטנה. בסופו של דבר הוא שימש כעורך הכלכלי וכנציגו של המוציא לאור של העיתון ספוקיין כרוניקל. תומאס מודי נפטר בספוקיין שבמדינת וושינגטון ב-3 במרץ 1948, בגיל 69. הוא נטמן בבית הקברות וודלון שבווינונה, מינסוטה. Sobel, Robert, and John Raimo, eds. Biographical Directory of the Governors of the United States, 1789–1978, Vol. 3, Westport, Conn.; Meckler Books, 1978, p. 1182. תומאס מודי באתר אגודת המושלים הלאומית (באנגלית) תומאס מודי באתר The Political Graveyard (באנגלית) תומאס מודי, באתר "Find a Grave" (באנגלית) Miller, Roy L. (1935). "The Gubernatorial Controversy in North Dakota". American Political Science Review. 29 (3): 418–432. "Thomas H. Moodie". Soylent Communications. "Impeachment of State Officials". www.cga.ct.gov. ORL Research. February 9, 2004. "Political Note: Incomplete Impeachment". Time. 28 January 1935.
מנהלת שטח האויב הכבוש

מנהלת שטחי האויב הכבושים (OETA) הייתה גוף ממשל צבאי משותף, בריטי, צרפתי וערבי, ששלט על המחוזות הלבנטיניים של האימפריה העות'מאנית לשעבר, בין השנים 1917 ל-1920. המנהלה הוקמה ב-23 באוקטובר 1917 על ידי הצבא הבריטי, ששלט באזור, בעקבות המערכה על סיני וארץ ישראל במלחמת העולם הראשונה. לאחר מכן, ב-30 בספטמבר 1918, הוסכם על המודוס ויוונדי האנגלו-צרפתי משנת 1918, שבמסגרתו שהבריטים יתנו לצרפתים שליטה מסוימת באזור, וההאשמים קיבלו שליטה משותפת באזור המזרחי לפי הפתרון השריפי של לורנס איש ערב מנובמבר 1918. בעקבות כיבוש וילאייט אדנה (אזור קיליקיה) בדצמבר 1918, הוקמה טריטוריה חדשה, OETA צפון. הממשל השתרע עד-OETA מערב וב-OETA דרום ב-1920 בעקבות המנדט הצרפתי בסוריה ובלבנון והמנדט הבריטי על ארץ ישראל בוועידת סן רמו בין ה-19 ל-26 באפריל 1920. ב-OETA מזרח הסתיים הממשל הבריטי בעקבות נסיגת הכוחות הבריטיים מהשטח בנובמבר 1919, וההכרזה שלאחר מכן על הממלכה הערבית של סוריה על אותו אזור. האזור פוצל לשניים לאחר שהצרפתים הביסו את המלך פייסל ביולי 1920; החלק הצפוני של השטח שולב עם OETA מערב בניהול צרפת, והחלק הדרומי הפך להפקר ולימים הפך לאמירות עבר הירדן. בשל הצלחתה של מלחמת העצמאות הטורקית, הסנג'קים מארש, איינטאב ואורפה של וילאייט חלב לשעבר נשארו כחלק מטורקיה לאחר 1921. כמו כן, מחוזות אנטקיה ואיסקנדרון של סנג'ק חלב הופרדו ממדינת האטיי ב-1938 ובמקום זאת, הרפובליקה הפכה לחלק מטורקיה ב-1939. ב-23 באוקטובר 1918, לאחר שהביסו הכוחות הבריטיים והערבים את האימפריה העות'מאנית, הכריז פילדמרשל אדמונד אלנבי כי סוריה העות'מאנית תפוצל לשלוש יחידות משנה מנהליות, אשר השתנו מעט מאוד מהחלוקות העות'מאניות הקודמות: OETA דרום, המורכב מהמוטצאריף של ירושלים והסנג'קים של שכם ועכו. זו הייתה ההגדרה המנהלית הראשונה של מה שעתיד להפוך לארץ ישראל המנדטורית; OETA מערב (במקור OETA צפון, שונה חודשיים מאוחר יותר) המורכב מווילאייט ביירות, מוטצאריף הר הלבנון, סנג'ק לטקיה ומספר מחוזות משנה; OETA מזרח המורכב מווילאייט דמשק והחלק הדרומי של וילאייט חלב. מושלי חלב היו אמורים מאוחר יותר לתת חסות לכיבוש זור. אזור מען ועקבה נוהל על ידי OETA מזרח ונתבע על ידי החג'אז. בדצמבר 1918, בעקבות כיבוש מחוז קיליקיה, הוקמה טריטוריה חדשה. OETA צפון, המורכב מוילאייט אדנה תחת הממשל הזה סופקו הצרכים המיידיים של האנשים, יובאו והופצו גרעיני זרעים ובעלי חיים, מימון בתנאים נוחים הועמד לרשותם באמצעות הבנקאים של הצבא, הוקם מטבע יציב ושירותי הדואר הוחזרו. אלנבי עמד על כך שכל עוד נדרש ממשל צבאי, זה יישאר באחריותו. ממשלי OETA הוקמו בזמנים שונים בכל אחד מהאזורים, בעקבות מינוי רשמי של ממשלים אזרחיים (לפני כניסתם הרשמית לתוקף של המנדטים): OETA דרום: 1 ביולי 1920, הרברט סמואל מונה לנציב העליון לארץ ישראל OETA מערב: 31 באוגוסט 1920, אנרי גורו הכריז על מדינת לבנון הגדולה, מדינת העלווים וסנג'ק אלכסנדרטה מוזגו למדינת חלב OETA מזרח: 26 בנובמבר 1919, כאשר הבריטים נסוגו לטובת אמירות סוריה. מדיה וקבצים בנושא מנהלת שטח האויב הכבוש בוויקישיתוף
הפועל עירוני גדרה

הפועל עירוני גדרה היא קבוצת כדורגל ישראלית מהמושבה גדרה, המשחקת בליגה ב' דרום ב'. הקבוצה נוסדה בשנת 1958 תחת השם "הפועל גדרה" והייתה למועדון הכדורגל הרשמי הראשון מהמושבה גדרה. בילתה את מרבית שנותיה הראשונות בליגות הנמוכות ובשיאה העפילה לליגה ב', ב-1959 לאחר שסיימה הקבוצה במקום הראשון בליגה ב' עלתה לראשונה לליגה א' בה שהתה שתי עונות עד שירדה בחזרה ליגה ב', ב-1975 שוב העפילה לליגה א' לעונה אחת. לאחר ריב פנימי בין מנהלי הקבוצה, ב-1998 הפועל גדרה התפרקה. ב-2011 שחקני עבר של המועדון בשיתוף ראש המועצה המכהן דאז יואל גמליאל הקימו מחדש את הקבוצה, המועדון מוקם בליגה ב' בוא הוא שיחק עד 2018. ב-2019 הקבוצה כמעט עלתה בחזרה לליגה ב' לאחר שסיימה במקום ה-2 וצברה במהלך העונה כ-76 נקודות והייתה לסגנית של בית"ר יבנה שצברה כ-77 נקודות, באותה העונה בגלל החלטת ההתאחדות לכדורגל בישראל שהפועל ירושלים שיועדה לשחק בליגה ב' אינה כשירה הועלתה הפועל עירוני גדרה באופן אוטומטי בחזרה לליגה ב'. ב-2024 סיימה הקבוצה במקום ה-14 של ליגה ב' ולאחר שהפסידה במשחק ירידה לעירוני בית שמש הייתה אמורה לרדת לליגה ג', בשל החלטת ההתאחדות לכדורגל להרחיב את מספר המועדונים בליגות ב' מ-15 ל-17 ומפני שנרשמו לעונת 2024/2025 רק 15 קבוצות, פחות מהדרוש לעונה סדירה הועלה המועדון באופן אוטומטי לליגה ב' בפעם השנייה בתולדותיו. אתר האינטרנט הרשמי של הפועל עירוני גדרה הפועל עירוני גדרה באתר ההתאחדות לכדורגל בישראל הפועל עירוני גדרה ברשת החברתית פייסבוק היסטוריה בגדרה, באתר דאבל פס ליגה ג' מרכז טבלה 2019, באתר ההתאחדות לכדורגל בישראל קפצו כיתה, באתר גדרה היום נשארו ליגה, באתר גדרה היום
ממברנה מגבילה פנימית

הממברנה המגבילה הפנימית (באנגלית: (ILM) Internal limiting membrane), היא הגבול בין הרשתית לגוף הזגוגית, הנוצר על ידי אסטרוציטים ותאי מולר (אנ'). ההבנה לגבי (ILM) באזור הזגוגי-רטינלי התפתחה עם התקדמות המיקרוסקופיה. בשנת 1871 השתמש גוסטב רציוס (אנ') בצביעה של גוון כסף (Silver staining) ובמיקרוסקופיה אופטית (אנ') כדי לבחון את הרשתית של בני אדם ובעלי חיים. בחינה זו הובילה אותו להניח כי תאי מולר גליה (Müller glia) יוצרים את ה-ILM. השערה זו אותגרה מאוחר יותר באמצעות טכניקת גילוי: גוון טריכרום של מלורי (Mallory trichrome stain), המסמן את סיבי התאים של ILM בכחול והסיבים הרדיאליים באדום, מה שמצביע על כך שILM ו-תאי מולר הם מבנים נפרדים (Wolff, 1937). טכניקות הדמיה מתקדמות בעידן המודרני זירזו עוד יותר מהפכה ביכולות התצפית, שעזרה לאושש את הדעה הרווחת לפיה ממברנות הפלזמה של תאי מולר אינן מהוות את ה-ILM, אך ככל הנראה מעורבות בהיווצרות ILM. Karen Pehaert, Morphology and Composition of the Inner Limiting Membrane, ncbi Kazuaki Kadonosono, Norihiko Itoh, Eiichi Uchio, Satoshi Nakamura, Shigeaki Ohno, Staining of Internal Limiting Membrane in Macular Hole Surgery, Archives of Ophthalmology 118, 2000-08-01, עמ' 1116–1118 doi: 10.1001/archopht.118.8.1116 Internal Limiting Membrane: Making the Decision to Peel, Retina Today הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אליעזר בן הרוש

אליעזר בן הרוש (נולד ב-10 באוקטובר 1965) הוא קצין ישראלי במילואים בדרגת תא"ל, כיהן כקצין הטכנולוגיה והאחזקה הראשי (קטנא"ר) בין השנים 2017-2014. בן הרוש נולד וגדל במושב מגדים ליצחק ורחל, בן זקונים ולו שני אחים גדולים. בוגר בית ספר תיכון אזורי כפר גלים. התגייס לצה"ל בשנת 1984 ומילא שורה של תפקידי פיקוד כקצין חימוש. תחילה שימש כקצין חימוש שייטת 13 בחיל הים ולאחריה יצא ללימודים אקדמיים. עם חזרתו מלימודים שימש כקצין חימוש חטיבתי, תחילה ב"מרכבות האש" ולאחר מכן בחטיבת "סער הגולן". בשנת 1998 מונה כקצין חימוש של "עוצבת לבנון" (יק"ל), לאחר תפקיד זה מונה לקצין יחידת חימוש מרחבית "עוצבת הגליל". בשנת 2004 פיקד על בית ספר למפקדים בבית ספר להדרכה של חיל החימוש. בשנת 2007 מונה כמפקד חימוש פיקוד המרכז. בין השנים 2010 ל-2014 פיקד על בית הספר להדרכה של חיל החימוש. בשנת 2014 מונה בן הרוש להיות קצין חימוש ראשי בצה"ל. בן הרוש פעל בזמן כהונתו לשינוי שם החיל ל"חיל הטכנולוגיה והאחזקה". תקופת כהונתו של אליעזר בן הרוש בקצין חימוש ראשי החלה בעיצומו של מבצע "צוק איתן", אשר העמידה אתגרים רבים, ושינויים ברמה הצבאית, אלה הובילו להתנהלות חדשה ומרחיבה הכוללת הפקת לקחים מהמבצע לצד התמודדות עם אתגרי המלחמה הבאה. עם שחרורו מצה"ל פנה בן הרוש לפעילות ציבורית במסגרת המועצה אזורית חוף הכרמל, שם שימש כנציג מושב מגדים במליאת המועצה. בן הרוש נשוי ואב לשלוש בנות, מתגורר במושב מגדים, בעל תואר שני במנהל עסקים ובמנהל ציבורי, בוגר המכללה לביטחון לאומי. סיפור שירותו של תא''ל אליעזר בן הרוש 2017-2014 (קחש"ר) ניסים קאלו, ראיון עם קטנא"ר תאל אליעזר בן הרוש, באתר עמותת חיל הטכנולוגיה והאחזקה (החימוש) ניסים קאלו, טוב שחזרנו הביתה, באתר עמותת חיל הטכנולוגיה והאחזקה (החימוש), ‏29 במאי 2015 בן ארוש אליעזר, באתר מועצה אזורית חוף הכרמל
ממשלת מישוסטין

האם התכוונתם ל... ממשלת מישוסטין הראשונה – ממשלת רוסיה מינואר 2020 עד מאי 2024 ממשלת מישוסטין השנייה – ממשלת רוסיה ממאי 2024
איך זה שכוכב

"איך זה שכוכב" הוא שיר שנכתב על ידי נתן זך והלחין מתי כספי. בשיר מציג המשורר שאלה המביעה פליאה מכך שכוכב אחד מעז למרות שהוא לבד. בניגוד לכוכב, המשורר לעומתו לא היה מעז על אף שאינו לבד. בשנת 1972 השיקה תיקי דיין מופע בליווי להקת "הפלטינה", להקת ג'אז-רוקיסטית. במופע ביצעה דיין לראשונה שירים שהולחנו על ידי כספי, בהם שיר זה שהלחין למילים שכתב זך. השיר בפוסם גם בספר "12 להיטים לוהטים", שיצא באותה שנה. השיר נכלל באלבומו הראשון של כספי, הנושא את שמו. בשנת 2003 ביצעו הזמרים לירז רחמין, שי רביזדה, מורן גמליאל, גיא שרפי ונינט טייב את השיר במסגרת חצי הגמר השני של התכנית כוכב נולד. בשנת 2011 הזמר סגיב כהן, הוציא גרסה חדשה לשיר. השיר בביצועו צעד במצעד הפזמונים של רשת ג' 7 שבועות, כשבשיא הגיע למקום הרביעי. איך זה שכוכב - נתן זך/מתי כספי, סרטון בערוץ "מתי כספי - הערוץ הרשמי", באתר יוטיוב (אורך: 04:10) איך זה שכוכב - תיקי דיין 1972, סרטון בערוץ "יהודה גוטמורגן", באתר יוטיוב (אורך: 03:33) דודי פטימר, ‏הבשורה על פי מתי: מסע בעקבות התחנות החשובות בקריירה של מתי כספי, באתר מעריב אונליין, 30 בנובמבר 2019 איך זה שכוכב – מילים וביצועים | כספי, מתי, 1949- מלחין | מוזיקה | הספרייה הלאומית, באתר www.nli.org.il אסף נבו, ‏המעז מנצח, באתר ‏מאקו‏, 4 ביולי 2011
לאוניד מנדלשטם

לאוניד מנדלשטם (ברוסית: Леонид Исаакович Мандельштам‏;(4 במאי 1879, מוהילב - 27 בנובמבר 1944, מוסקבה) היה פיזיקאי סובייטי ממוצא יהודי. לאוניד מנדלשטם נולד בשנת 1879 במוהילב למשפחה יהודית. אביו היה רופא יליד זאגר ואמו פסנתרנית ילידת קובנו. הוא התחיל לימודים באוניברסיטת אודסה אך בשנת 1899 סולק מלימודים בעקבות השתתפות במהומות סטודנטים. הוא נסע לגרמניה) להשלמת את לימודים באוניברסיטת שטרסבורג (באותה תקופה העיר הייתה בשטח האימפריה הגרמנית). לאחר השלמת הלימודים וכתיבת דוקטורט הוא עבד כעוזר של קרל פרדיננד בראון. בשנת 1913 קודם לתואר פרופסור. בשנת 1914, לפני תחילת מלחמת העולם הראשונה הוא חזר לאודסה ונכלל בסגל של האוניברסיטה ממנה סולק בעבר. בשנת 1917 מנדלשטם היה פרופסור של האוניברסיטה הטכנולוגית של גאורגיה. בשנת 1918 הוא מונה לפרופסור של האוניברסיטה הטכנית באודסה ועבד בה עד לשנת 1922. בשנת 1922 הוא עבר למוסקבה. בשנת 1925 מנדלשטם מונה לראש קתדרה ובשנת 1925 מונה לפרופסור באוניברסיטת מוסקבה. בשנת 1929 מנדלשטם התקבל כחבר באקדמיה למדעים של ברית המועצות. בשנת 1934 הוא מונה לראש מעבדה במכון לבדב לפיזיקה. על הישגיו בשנת 1940 הוענק לו עיטור הדגל האדום, בשנת 1942 פרס ברית המועצות בשנת 1944 עיטור לנין. מנדלשטם נפטר בשנת 1944 ממחלת לב. הוא נטמן בבית העלמין נובודוויצ'יה. בנו סרגיי שנולד בשנת 1910 היה פרופסור לפיזיקה במכון לפיזיקה וטכנולוגיה של מוסקבה. מנדלשטם עסק במחקרים בתחום אופטיקה, רדיו פיזיקה קואנטית והיסטוריה של פיזיקה. בשנת 1928 ביחד עם גריגורי לנדסברג הוא גילה תופעת פיזור ראמאן. באותה שנה הוא פרסם מאמר פורץ דרך בתחום חקר מנהור קוונטי. בשנת 1942 מנדלשטם הציע שימוש בגלי רדיו באסטרונומיה. בשנת 1944 הוא חתם על "מכתב 14 חברי אקדמיה" שנוסח ביוזמת פיוטר קאפיצה ובהמשך חתם על "מכתב 4 חברי אקדמיה" על המצב הבעייתי של מצב קידום חקר פיזיקה בברית המועצות (חתם בתוספת ל-4 מקוריים ביחד עם ניקולאי פפהלקסי). בין תלמידיו של מנדלשטם איגור תם וסמיון חייקין. מדיה וקבצים בנושא לאוניד מנדלשטם בוויקישיתוף ביוגרפיה (ברוסית) פעילות של מנדלשטם מאת יעקב אלפרט לאוניד מנדלשטם, באתר פרויקט הגנאלוגיה במתמטיקה
Greatest Hits (אלבום של אבריל לאבין)

Greatest Hits הוא אלבום האוסף של הזמרת-יוצרת האמריקאית אבריל לאבין. האלבום יצא לאור ב-21 ביוני 2024, על ידי חברת התקליטים לגאסי רקורדינגס. בסוף שנת 2023, לאבין חשפה סדרה של תאריכים אשר יתקיימו בפסטיבלים באירופה, בליווי קונצרטים עצמאיים נבחרים, כולל הופעות בפולה, קרואטיה וקרדיף, ויילס. בינואר 2024, היא הכריזה על שורה של תאריכי סיבובי הופעות ברחבי ארצות הברית וקנדה, אשר יכללו רשמית בסיבוב ההופעות החדש שלה "Greatest Hits Tour". ב-10 במאי 2024, לאבין הכריזה על תוכניותיה להוציא אלבום הלהיטים הגדולים ביותר. האלבום נועד ללוות את סיבוב ההופעות השמיני שלה, "Greatest Hits Tour", שצפוי להתחיל ב-22 במאי 2024 בוונקובר. האלבום כולל 20 שירים המשתרעים על פני הקריירה של לאבין, והוא כולל שיתופי פעולה שלה יחד עם יאנגבלאד, משין גאן קלי ובלאקבר. האלבום יהיה זמין בפורמטיםהורדה דיגיטלית, הזרמת מוזיקה, תקליטור ותקליט. הפורמטים הפיזיים יכללו אריזות אלבומים עם תצלומים חדשים ו"הערה אישית מ[לאבין] למעריציה." מידע על האלבום Greatest Hits באתר MusicBrainz האלבום Greatest Hits באתר אפל מיוזיק "Lavigne, Avril : Greatest Hits". Record Shop X. נבדק ב-2024-05-10. "Avril Lavigne Announces 2024 "The Greatest Hits" Tour". Consequence. 22 בינואר 2024. נבדק ב-9 בפברואר 2024. {{cite web}}: (עזרה) "Avril Lavigne to perform in Croatia for first time". Croatia Week. 7 בפברואר 2022. נבדק ב-29 בנובמבר 2023. {{cite web}}: (עזרה) Kaufman, Gil (22 בינואר 2024). "Avril Lavigne Sets 2024 North American Greatest Hits Tour Dates". Billboard. נבדק ב-11 בפברואר 2024. {{cite web}}: (עזרה) Dunworth, Liberty (28 בנובמבר 2023). "Avril Lavigne announces huge 2024 UK outdoor shows with Simple Plan". NME. United Kingdom. ISSN 0028-6362. ארכיון מ-4 בדצמבר 2023. נבדק ב-9 בפברואר 2024. {{cite journal}}: (עזרה) Paul, Larisha (10 במאי 2024). "Avril Lavigne's 'Greatest Hits' Album Will Celebrate 'the Best Damn Thing' and Her Best Damn Songs". Rolling Stone. ארכיון מ-10 במאי 2024. {{cite web}}: (עזרה) Hudson, Alex (10 במאי 2024). "Avril Lavigne Details 'Greatest Hits' Compilation". Exclaim!. ארכיון מ-10 במאי 2024. {{cite web}}: (עזרה) Martin, Annie (10 במאי 2024). "Avril Lavigne to release greatest hits album in June". Yahoo! News. ארכיון מ-10 במאי 2024. {{cite web}}: (עזרה) Kaufman, Gil (10 במאי 2024). "Avril Lavigne Reveals Track List for First-Ever Greatest Hits Album". Billboard. ארכיון מ-10 במאי 2024. {{cite web}}: (עזרה) Halabian, Layla (10 במאי 2024). "Avril Lavigne Announces a New Album Wearing Her 22-Year-Old "Complicated" Tank & Tie". Nylon. ארכיון מ-10 במאי 2024. {{cite web}}: (עזרה) Hatfield, Amanda (10 במאי 2024). "Avril Lavigne announces Greatest Hits album". Alternative Press. ארכיון מ-10 במאי 2024. {{cite web}}: (עזרה) Carter, Emily (13 במאי 2024). "Avril Lavigne to release Greatest Hits album ahead of debut Glasto appearance". Kerrang!. ארכיון מ-13 במאי 2024. {{cite web}}: (עזרה) "アヴリル・ラヴィーン 初のベストアルバム『グレイテスト・ヒッツ』2024年6月21日 (金) 発売【予約特典: ポストカード / HMV限定先着特典: A5クリアファイル】". hmv.co.jp. נבדק ב-14 במאי 2024. {{cite web}}: (עזרה) Billboard 200™, בילבורד, ‏6 ביולי 2024
This House Is Not for Sale – Live from the London Palladium

This House Is Not for Sale – Live from the London Palladium (בעברית: הבית הזה לא למכירה - הופעה בלונדון פלדיום) הוא אלבום ההופעה השלישי של להקת הרוק הכבד האמריקאית בון ג'ובי, אשר יצא לאור ב-16 בדצמבר 2016 והוקלט בלונדון פלדיום ב-10 באוקטובר באותה שנה. כל השירים המופיעים באלבום הופיעו במקור באלבום האולפן הארבעה-עשר של הלהקה, This House Is Not for Sale שיצא לאור ב-4 בנובמבר 2016. ג'ון בון ג'ובי - זמרה מובילה פיל אקס - גיטרה מובילה, גיטרת פדל סטיל וזמרה מלווה יו מקדונלד - גיטרת בס וזמרה מלווה טיקו טורס - תופים וכלי הקשה דייוויד בריאן - קלידים, פסנתר וזמרה מלווה ג'ון שנקס - גיטרת קצב וזמרה מלווה אוורט בראדלי - כלי הקשה וזמרה מלווה מידע על האלבום This House Is Not for Sale – Live from the London Palladium באתר MusicBrainz
תבאט אסלאמבולי

תבאט מ. אסלאמבולי (1867–1941) הייתה הרופאה הראשונה בסוריה. בת למשפחה כורדית-יהודית מאזור דמשק. הייתה גם האישה הכורדית הראשונה שלמדה רפואה בארצות הברית. לעיתים קרויה בשמות דומים, בהם סבאט אל-אסלאמבולי או תבאט איסטמבולי. תבאט אסלאמבולי נולדה למשפחה כורדית-יהודית באזור דמשק. בשנת 1850 נפתחה בפילדלפיה, ביוזמת הקווייקרים, המכללה ללימודי רפואה לנשים, שהיה בית הספר הראשון בעולם שקיבל נשים ללימודי רפואה. נשים מרחבי העולם הגיעו ללמוד במכללה. בשנת 1885 החלה אסלאמבולי את לימודיה במכללה, לצד אנאנדי גופאל ג'ושי, שהגיעה מהודו, וקיי אוקאמי, מיפן. הן התפרסמו בתצלום משותף בו הן לבושות בבגדיהם המסורתיים. אסלאמבולי נהגה ללבוש קפטאן משי שחור בזמן לימודיה. לא קיים תיעוד מספק של קורות חייה לאחר סיום הלימודים. ככל הנראה, היא הוסמכה לרפואה בשנת 1890 ולאחר מכן שבה לדמשק והייתה הרופאה הראשונה בסוריה. בשנת 1919 עברה לגור בקהיר, שם נפטרה בשנת 1941. צאצאיה חיים כיום בקנדה. מדיה וקבצים בנושא תבאט אסלאמבולי בוויקישיתוף Meet the female doctors behind the photograph that intrigued millions around the world, Medworld - Medical Community, ‏10 באוקטובר 2021 (באנגלית) The Graduates - The Triangle, ארכיון האינטרנט, ‏4 באוגוסט 2014 (באנגלית) Student Life at the First Medical College for Women, Atlas Obscura, ‏4 בינואר 2018 (באנגלית) Sabat al-Islambooly, the first Damascene woman to study medicine in the US – October 1885, Syrian History, ‏2013 (באנגלית)
רונלד ריבסט

רונלד (רון) ריבסט (נולד ב-6 במאי 1947) הוא מומחה הצפנה, העובד כיום במכון הטכנולוגי של מסצ'וסטס (MIT). ידוע בעיקר בזכות חלקו בפיתוח שיטת המפתח הציבורי יחד עם לאונרד אדלמן ועדי שמיר, הידוע בשם RSA, עבודה שבזכותה זכו השלושה בפרס טיורינג לשנת 2002. הוא גם ממציא שיטות המפתח הסימטרי RC2, RC4, ו-RC5, והיה שותף להמצאת שיטת RC6. המילים שיוצרות את ראשי התיבות RC הן "Rivest Cipher" - קוד ריבסט (או "Ron Cipher" - הקוד של רון). קוד RC3 פוצח עוד בשלבי הפיתוח, וכך גם עם קוד RC1, שמעולם לא פורסם. הוא גם מי שהמציא את שיטות MD4 ו-MD5. השתתף בכתיבת הספר "מבוא לאלגוריתמים" (יחד עם תומאס קורמן וצ'ארלס לייזרסון), ספר יסוד המשמש בקורסים בפקולטות למדעי המחשב. ריבסט הוא עמית ACM. מדיה וקבצים בנושא רונלד ריבסט בוויקישיתוף אתר האינטרנט הרשמי של רונלד ריבסט רונלד ריבסט, באתר פרויקט הגנאלוגיה במתמטיקה רונלד ריבסט, באתר dblp רונלד ריבסט, באתר גוגל סקולר רונלד ריבסט באתר פרס טיורינג (באנגלית) רונלד ריבסט, באתר אנציקלופדיה בריטניקה (באנגלית)
קולין הובר

מרגרט קולין פאנל (באנגלית: Margaret Colleen Fennell; נולדה ב-11 בדצמבר 1979) היא סופרת אמריקאית הכותבת בעיקר רומנים רומנטיים וסיפורת לצעירים. ידועה בעיקר בשל הרומן שלה משנת 2016 "איתנו זה נגמר". רבות מיצירותיה יצאו בהוצאה עצמית לפני שפורסמו על ידי הוצאת ספרים. נכון לאוקטובר 2022, מכרה כ-20 מיליון ספרים. היא נבחרה לאחת ממאה האנשים המשפיעים ביותר בעולם על ידי מגזין טיים בשנת 2023. הובר נולדה בטקסס בשנת 1979 ונישאה בשנת 2000. היא בעלת תואר בעבודה סוציאלית ובכך גם עבדה לפני שהחלה לכתוב ספרים. בנובמבר 2011 החלה לכתוב את רומן הביכורים שלה, "Slammed", ופרסמה אותו בהוצאה עצמית בינואר 2012. ספר ההמשך, "Point of Retreat" יצא בפברואר 2012. שני הספרים הגיעו למקומות גבוהים ברשימת רבי המכר של הניו יורק טיימס באוגוסט ב-2012. בשנת 2014 הוציאה ספר שלישי בסדרה, "This Girl". לאחר ההצלחה של ספרים אלה, עזבה את עבודתה כעובדת סוציאלית כדי להפוך לסופרת במשרה מלאה. ספרה "איתנו זה נגמר" עובד לסרט קולנוע שיצא לאקרנים באוגוסט 2024. באוקטובר 2024, פורסם כי סרטי יוניברסל רכשו את הזכויות לעבד לסרט את הספר "מזכרת ממנו" מאת הובר. הסרט מתוכנן לצאת ב-13 בפברואר 2026, תקופת יום ולנטיין. הספר "מזכרת ממנו" מכר יותר מ-5 מיליון עותקים בארצות הברית ו-6.5 מיליון עותקים ברחבי העולם, ותורגם ל-45 שפות, כולל לעברית. העלילה עוקבת אחר קנה רואן, שחוזרת לעיירה שלה אחרי חמש שנים בכלא ומנסה להתאחד עם בתה בת הארבע. עם זאת, האנשים שסובבים את בתה מנסים להרחיק את קנה, מלבד בעל בר מקומי בשם לדג'ר וורד, שמתחבר אליה על אף הלחצים מסביבם. הובר כתבה את התסריט יחד עם לורן לוין, שתיהן גם מפיקות את הסרט דרך חברת ההפקות שלהן, Heartbones Entertainment. אהבה מכוערת (2015) איתנו זה נגמר (2016) בקצב הלב (2016) וידוי (2017) לאהוב בלי סודות (2019) תעתוע (2019) מושלם (2020) להתחרט עליך (2021) איתנו זה מתחיל (2022) מזכרת ממנו (2023) לעולם לא (2023) הופלס (2023) הסוד של ליילה (2023) עצם הלב (2023) 9 בנובמבר (2024) מדיה וקבצים בנושא קולין הובר בוויקישיתוף קולין הובר, ברשת החברתית אינסטגרם קולין הובר, ברשת החברתית Goodreads אתר האינטרנט הרשמי של קולין הובר (באנגלית) רשימת הפרסומים של קולין הובר, בקטלוג הספרייה הלאומית עלית קרפ, הכתיבה של קולין הובר היא מופת של טראמפיזם ספרותי, באתר הארץ, 12 בספטמבר 2023 Colleen Hoover: The 100 Most Influential People of 2023, Time, ‏2023-04-13 (באנגלית) איה חיות, רב המכר של בת ה-19 והמשפחה של רוצח לינקולן: הספרים השווים ביותר מעבר לים, באתר ynet, 13 באוגוסט 2022 Texas woman self-publishes, hits best-seller lists, AP News, ‏2013-04-16 (באנגלית) Merry, Stephanie (2022-03-03). "On TikTok, crying is encouraged. Colleen Hoover's books get the job done". Washington Post (באנגלית אמריקאית). ISSN 0190-8286. נבדק ב-2024-05-10. אבנר שביט‏, הלהיט הכי גדול כרגע הוא דוגמה נדירה לסרט שיכול להציל חיים, באתר וואלה, 13 באוגוסט 2024 Anthony D'Alessandro, Universal Bringing Colleen Hoover’s ‘Reminders Of Him’ To Big Screen; Sets February 2026 Release, Deadline, ‏2024-10-07 (באנגלית אמריקאית)
פרס דסקית הזהב

פרס דסקית הזהב (בשוודית: Guldpucken) מוענק מדי שנה לשחקן ההוקי קרח של השנה בשוודיה. הפרס דומה לגביע הארט של ה-NHL. במקור הוענק הפרס לשחקן באיגוד ההוקי השוודי, ליגת ההוקי קרח ברמה הגבוהה ביותר בשוודיה. החל מעונת 2014–2015, הפרס החל להיות מוענק לשחקנים ב-NHL שהם בני לאום שוודי. אין לבלבל פרס זה עם פרס קסדת הזהב, הפרס המוענק לשחקן והשחקנית היקרים ביותר לפי בחירת השחקנים ב-SHL. אריק קרלסון זכה בפרס בשיא של שלוש פעמים, והוא השחקן היחיד שעשה זאת אי פעם. ארבעה שחקנים נוספים זכו בפרס פעמיים: אנדרס אנדרסון, ליף הולמקוויסט, פטר פושברי וויקטור הדמן. פסל הפרס מיוצר על ידי האמן השוודי רונה האנס.
סימולציה ממוחשבת

סימולציית מחשב (נקרא גם: הדמיות מחשב) היא תהליך סימולציה של הרצת מודלים מתמטיים בתוכנת מחשב, אשר נועד לחזות את ההתנהגות, או את התוצאה של מערכות בעולם אמיתי. השימוש במחשב נועד לתאר משוב דינאמי של מערכות, לרוב, מערכות מורכבות שונות שפועלות על עצמן, ומשפיעות על מערכות אחרות, וכך משנות את מצבן הפנימי. שינוי המצב הפנימי של המערכת בעקבות תהליכים חיצוניים ופנימיים, פרושה שהתגובה החיצונית או מעבר למצב חדש, יכולה להשתנות עם הזמן, גם בתגובה לאותו קלט בדיוק. ניתן לקבוע את המהימנות של מודל מתמטי על ידי השוואת התוצאות שמערכת הסימולציה חוזה לתוצאות שמתקבלות ממדידות בעולם האמיתי. הדמיות מחשב הפכו לכלי שימושי למידול מתמטי של מערכות טבעיות רבות בפיזיקה (פיזיקה חישובית), אסטרופיזיקה, חקר האקלים, כימיה, ביולוגיה (אקולוגיה, מדעי המוח). הם משמשות בצורה נרחבת גם במערכות תעשייה, תכנון וייצור, כמו גם במחקר של מערכות אנושיות בכלכלה, פסיכולוגיה, מדעי החברה, בריאות והנדסה. סימולציה של מערכת מיוצגת כהפעלת המודל של המערכת. ניתן להשתמש בו כדי לחקור ולקבל תובנות חדשות לגבי טכנולוגיה חדשה ולהעריך את הביצועים של מערכות מורכבות מדי עבור פתרונות אנליטיים (אנ'). מדיה וקבצים בנושא סימולציה ממוחשבת בוויקישיתוף סימולציה ממוחשבת, באתר אנציקלופדיה בריטניקה ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.